LidanRubinov/Halacha-QA huggingface dataset:
שאלה: מעבירה שיעור לכתה ט  על האיסור "לא תנחשו": הרב! יש לי שאלה דחופה בנוגע לאיסור "לא תנחשו", אני אמורה להעביר על זה שיעור בכיתה ט ולכן אני חייבת להיות מוכנה לשאלות של התלמידות. שאלתי היא- בעצם האיסור לא לנחש כוונתו היא לא לנסות לדעת את העתידות ע"פ סימנים, ואני לא מבינה איך זה מסתדר עם: 1) הסימנים בראש השנה? 2) נעילת נעל ימין ראשונה? 3) עין הרע? (הגמרא אומרת ש99 מתים מעין הרע, אז האם אפשר להאמין בכל מיני סימנים של עין הרע, לדוג - אם אני מפהקת בצורה שונה כנראה שעשו לי עין הרע? 4) הקבלה שאומרת שהמזל שבו נולד האדם (גדי, דלי.) מעיד על אופיו? אני ממש ממש מבולבלת כי אני לא מבינה איך יש ביהדות כל מיני הלכות שנוגעות לסימנים לגבי העתיד. אשמח לקבל תשובה בהקדם האפשרי. רבה!
תשובה: סימנא מילתא, דהיינו שהדבר האסור הוא אם הוא קורה מעצמו ולא ביוזמת האדם. איסור ניחוש הוא על דבר מה שקרה לאדם ולא מיוזמתו, ואין בו הגיון. לפיכך- א.הסימנים הם יוזמת האדם לברכה בהמשך ולכן מותרים ב.כנ"ל, ועוד שיש בזה הגיון להידמות לרבש"ע שמקדים ימין לשמאל בימינו אשדת למו ג.עין הרע היא קנאה או תחרות באדם ואינה קשורה לאיסור ניחוש. האדם צריך להיות טוב לכל ורחמיו על כל מעשי ד, ואז כולם שמחים לקראתו ולא שולטת בו עין הרע, ולפיכך מי שמזרעא דיוסף כאתי לא שלטא ביה עינא בישא, שיוסף היה המשביר לארץ כולל הגויים וכל צדדי המציאות ושמחו בו הכל ד.יש בזה מחלוקת ראשונים, וגם גמרות לכאן ולכאן. למעשה גם מי שסובר שיש מזל לישראל מודה שהם מעל המזל כשעושים רצון רבש"ע בהצלחה
שאלה: מספר שאלות בהלכה: יש לי מספר שאלות שאשמח לקבל עליהם תשובה 1. הלכות נטילת ידיים של שחרית - רציתי לברר האם בקבוק נחשב לכלי? אני מעוניין ליטול ידיים בבוקר מבלי ללכת 4 אמות ובמקום למלא את הנטילה במים ואז לנטול לכלי אחר רציתי לדעת האם אני יכול ישירות מהבקבוק לנטול אל הכלי? 2. אני נמצא בסביבה חילונית רוב הזמן ומידי בוקר נוהג ללחוץ ידיים לאנשים וגם במהלך היום אנשים שאני נפגש איתם ורובם אינם נוטלים ידיים בבוקר. ולאחרונה קראתי את ההלכה הבאה "מי שנטל ידיו שחרית, וחזר ונגע בידיו של מי שלא נטל ידיו שחרית, חוזר ונוטל ידיו, אף אם נגע בידי חבירו כשידיו יבשות. ילקו י שם עמוד שלג. שארית יוסף ח א עמוד נג." השאלה שלי היא האם אני צריך בכל פעם פעם? כי מעולם לא שמעתי על ההלכה הזאת עד שלא נתקלתי בה. 3. חבר שלי שאל אותי היכן רשום שעלינו לקיים את כל מה שחכמים קבעו (דרבנן) ולצערי לא ידעתי מה להשיב לו בגלל חוסר ידע שיש לי. אשמח לקבל תשובה מפורטת עד כמה שאפשר (האדם ששאל איננו דתי והוא ישמח לקבל וכך גם אני את הפירוט המלא)
תשובה: 1. פתח הבקבוק צר ולכן יציאת המים אינה רצופה כנדרש בנטילת ידיים. אם תקח בקבוק או צנצנת עם פתח רחב, אפשר להשתמש בתור נטלה. 2. לפי פסק זה אכן צריך ליטול ידיים. 3. חובת הציות למצוות דרבנן כרוכה בשאלה מפורסמת אודות ברכה על מצוות דרבנן "אשר קדשנו במצוותיו וצוונו." - על סמך מה מברכים  צוונו  - היכן צוונו? הואיל ובקשת תשובה מפורטת אני מצרף קישור לדיון יפה ומפורט בנושא:
שאלה: טמינת פתקים בין אבני הכותל: רציתי לשאול אם יש משמעות לטמינת פתקים עם בקשות בין אבני הכותל?ובכלל מה המעלה המיוחדת בתפילה בכותל?
תשובה: ראוי להמנע מלעשות כן מצד חשש קדושת הר הבית, אלא יש להתרכז בתפילה לרבש"ע מקירות ליבך. המעלה בכותל היא שזהו מקום קרוב להר הבית ויחסית גם לא רחוק ממקום קודש הקודשים.
שאלה: קפה נמס: קפה נמס של נסטלה tasters choice בטעם אגוזים אין עליו בדץ האם יש צורך להחמיר?
תשובה: תמציות טעם הן אחת הבעיות הקשות ביותר בכשרות של תעשיית המזון. ולכן במאכלים מסוג זה המלצתנו היא לצרוך דווקא מוצרים ברמת כשרות גבוהה.
שאלה: טבעת נישאוין שאבדה: טבעת הנישאוין שלי אבדה. א. האם זה בעיה? ב. האם יש עניין חשוב לקנות אחרת במקומה? ג. על מה חשוב להקפיד בטבעת נישואים והאם כללים אלה חלים על הטבעת החלופית, אם נקנה כזאת, שהרי היא לא ממש משמשת לקידושין מראש ע
תשובה: לך טבעת הנישואין סיימה את תפקידה אחרי שבעלך נתן לך אותה אין חובה לענוד אותה אין חובה לקנות חדשה מעבר לכך יש בטבעת ענין חברתי - וזה כבר שיקול אישי שלך ושל בעלך זה הפך להיות דרך להודיע לסובבים שאת נשואה (ובדומה גם לגבר להודיע לסובבות) בד"כ אם את מכסה ראש כהלכה במטפחת או כובע - אין צורך גם בטבעת, בחברה היהודית בישראל זה היכר ברור. בכל מקרה שיקול זה תלוי היכן את מסתובבת, עובדת לומדת וכד  - ככל שהחברה יותר מעורבת בבני המין השני זה יותר מומלץ ויש מקומות בהם זה מיותר לגמרי שתזכו להרבה חיי אושר ביחד, בנים ובנות עוסקים בתורה דוד לוי 098987548
שאלה: נזק בשעת ריקוד: אם בשעת ריקוד,כאשר הרמתי מישהו הוא נתקע בצלם ומצלמתו ניזוקה.האם מישהו מבינינו חייב בת הנזק?
תשובה: לשואל: אם זה ריקוד של מצווה נראה שפטור כמו מפורש בגמרא ובהלה ואם זה ריקוד שאינו של מצווה נראה בפשטות שחייב כדין שה"אדם מועד לעולם" אבל באמת צריך לבדוק כל עניין לגופו כי יש מצבים שבהם ניתן לא לחייב. הרב אריה שטרן ראש מכון הלכה ברורה
שאלה: הטרדה מינית: עברתי אונס,ז"א הטרדה מינית. אין בכוונתי לספר להוריי. מה לעשות.? תלונה למשטרה כבר הגשתי אבל כולי כואבת ונפשי מיויסרת ולא בריאה לחלוטין!!
תשובה: לשואלת: הצטערנו לשמוע על מה שקרה ומברכים אותך שב"ה תתחזקי ותחזרי למסגרת חיים רגילים. לגופם של דברים כדאי לך לפנות למומחים בנושא שיעזרו לך כמו למשל קו סיוע לנפגעות תקיפה מינית בטל 1202. הרב אריה שטרן ראש מכון הלכה ברורה
שאלה: אמונה - לזרוק הכל ולחקור?: אני בן 17 מדריך בבנ"ע ויצא לי לקרוא הרבה ספרי אמונה ומחשבה. הרב קוק, הרב סולוביי ציק וכו. כיום האמונה שלי יחסית מבוססת, אך יש לי שאלה. כל המסע האמונה שלי יצאתי מתוך נקודת מבט דתית חקרתי את היהדות וכו. ולכן כיום הגעתי למסקנה הזאת. אני טוען שבעולם אין אמת ושקר. יש אמת ואמת פחותה יותר, ככה שאם אני יוצא למסע האמונה בגישה של מתוך היהדות ואז החוצה יהיה לי קשה מאוד להיות אובייקטיבי. לכן כדי לצאת למסע אמונה אמיתי היה עלי לפרוק את כל המוסכמות לבוא עם ראש נקי ופתוח גם לשאר הדתות או לאתיאזם ורק אז להחליט. בנוסף לחניכים שלי שרק עכשיו מתחילים לחקור, אולי באמת מן הראוי שיזרקו את כל המוסכמות ורק אז ילכו לחקור. שאני אומר לזרוק מוסכמות זה לא להגדיר את עצמנו כדתיים. עשיתי על הדבר פעולה, טענתי שלא צריך ככה, כי לעולם לא נהייה אוביקטיבים לגמרי, לכן ההבדל בין אם נזרוק ובין אם לא הוא קטן. לכן עדיף שנשאר דתיים, כי אם נגיע למסקנה שאנחנו דתיים ככה לפחות לא הפסדנו את החודשים של החיי דת שבהם חקרנו. אך ברור לי שהתשובה הזאת היא תשובה חלשה ועלובה. וגם לחניכים אמרתי ככה. התוכל לעזור לי? (מצטער על הכתיבה בשפה דלה, הכתיבה נעשתה בצורה לא מבוקרת ולא שלווה)
תשובה: הנושא בו אתה עוסק אכן מטריד מאוד ואינו נותן מנוח. הסיבה לכך היא העובדה שיש צדדים רבים לסוגיה זו. יש כמובן יתרון גדול ב"לזרוק הכל" ולנסות להתחיל מהתחלה. רבים ניסו לעשות זאת, בין בפילוסופיה הכללית ובין בנושאי אמונה. חלקם המועט הגיע לאן שהוא ביקש להגיע. הסיבה לכך נובעת בעיקר בשל העובדה שהאמונה אינה תוצאה של חקירה. יש לחקירה חשיבות גדולה, ועל האמונה לעמוד בשאלות החקירה, אולם ביסודו של דבר היא אינה כזו. הדבר דומה למי שמחליט לזרוק הכל ולנסות להתחבר למושג "אהבה" מלכתחילה, דרך החקירה השכלית. ההישגים שהוא יכול לצפות להם הם די דלים. על כל זה כתבתי במאמר הסיום של ספרי "אחריך נרוצה". מעבר לכך, בסופו של דבר האדם העושה זאת השקיע את כל חייו בשאלה "האם" והפסיד הפסד כה רב מהתענגות והתייסרות מעולמה של האמונה עצמה. שוב, הדבר דומה למי שחיפש כל חייו את האחת המיוחדת המתאימה לו, ובגיל 70 מצא אותה. כאמור, יש אפוא צדדים לכאן ולכאן. אני בחרתי בדרך אחרת. היהדות היא אמונת אבותיי  היא תרבותי  היא המקור ממנו ינקתי  ממילא אני משקיע את כל מאודי בשאלת מיהי אותה יהדות שבתוכי, ולא בשאלה "האם". אני מודע לשאלה "האם", לא מתעלם ממנה, מתברך הן מהספק והן מהחיפוש, אולם לא שם בשאלה זו את כל מאודי. נראה לי שזו דרך יותר נכונה ללכת בה. האם קבלת תשובה למה שחפשת?
שאלה: גיל ההתבגרות מול כיבוד הורים: יש לי כמה תהיות לגבי גיל ההתבגרות מול כיבוד הורים. בתקופה זו, בני הנוער מגלים את עצמם, לומדים דברים חדשים, ולא תמיד מרוצים מכך. באופן טבעי, יש הרבה מריבות עם ההורים בגיל הזה, וקל מאוד לחצות את הגבול ולהגיד להורה משהו לא מתאים. מצד אחד צריך לפרוק, מצד שני להזהר בדברים. מצד אחד להסביר מה מפריע, במטרה לשיפור הדברים, מצד שני, עדיף אולי לא לדבר, כדי לא לפגוע קשה מידי. הייתי שמחה לעצה.
תשובה: העצה היא להיות בהקשבה הדדית, ולבסס כללי ניהול של אי הסכמה. כך כשיש חיכוך יש מנגנון להתמודד עימו. כיבוד הורים הוא חובה הלכתית גם כשיש אי הסכמה, ויש לדבר בכבוד ומורא להורים וגם לדאוג לצרכיהם החומריים, אך אין חובה לציית להם במקרים אישיים של הבן ובגיל בוגר שלו. בהצלחה
שאלה: למה על עור?: מדוע קיים חיוב כי קלף מזוזה, תפילין וכו יהיו כתובים על קלף עשוי עור? מהיכן מגיע המנהג? למה כל עוד זה לא מעור אין כשרות? הרי המצווה היא רק (כפי שמוכרת לי) וכתבתם על מזוזות בתיכם ובשעריכם ואין שום חיוב כי הדבר יהיה מעור.? ב מראש!
תשובה: החובה לכתוב את הסת"מ   ספר תורה, תפילין ומזוזה על קלף היא הלכה למשה מסיני. יש בכך הגיון מפני שקלף הוא חומר מאוד חזק שמתקיים במשך מאות שנים (בידינו כיום מגילות קלף מתקופת בית שני).
שאלה: תפילה לא בנוסח העדה שלי: אני ספרדי, אך לפני כמה ימים התפללתי ערבית בבית כנסת בנוסח ספרד, הגעתי ממש 2 דקות לפני תחילת התפילה וחיפשתי סידור בנוסח עדות המזרח ולא מצאתי אז לקחתי סידור בנוסח ספרד וכשהיו הבדלי נוסח מהזיכרון אמרתי את נוסח עדות המזרח, אך הדבר הקשה מאוד על הכוונה בתפילה כי אני רגיל להתפלל מסידור ואני לא יכול לכוון כשאני מתפלל בע"פ, השאלה שלי היא כזו: במידה ואקלע שוב למצב כזה שאני לא מוצא סידור בנוסח שלי- האם מותר לי להתפלל בנוסח המקום באופן חד פעמי על מנת לכוון בתפילה? מראש :)
תשובה: לכתחילה יש להתפלל מסידור או בע"פ בעיניים סגורות, וראוי לירא שמים על כל פנים לדעת את התפילות של חול ושבת בעל פה, ויש להקצות לכך זמן להתאמן בזה לשעת הדחק כפי שנתקלת בה. אם אינך יודע בעל פה ואתה מתבלבל וכד, יש להתפלל מסידור באיזה נוסח שיהיה (אם לא מצאת סידור ע"מ), שהעיקר הוא הכוונה.
שאלה: הלכות תפילה: יש לי מספר שאלות לגבי תפילה. 1. למה אנו משתחווים 3 פעמים בתפילת לכה דודי ובתפילת העמידה? 2. למה שמים אצבעות על העיניים והמצח בקריאת שמע? 3. מה המשמעות של תפילת עלינו לשבח? 4. למה אנו צריכים ליטול דווקא 3 פעמים מכל צד בנטילת ידיים? אני מודעת לזה שיכול להיות שהשאלות מאוד בסיסיות אך אני מקווה שאקבל תשובה בהקדם, מראש.
תשובה: א.השתחוויה היא הבעת כניעה, בתחילת פגישה עם רבש"ע ובסיומה. ובלכה דודי לקראת השכינה הבאה בשבת ב.לשם הכוונה ג.הגדרת יעדים לעבודת ד  הלאומית שלנו ד.בשחרית- לקראת היותנו בריה חדשה ולהורדת רוח הטומאה מהידיים, לקראת אכילת פת- לניקוי נטילה אחת, להורדת הטומאה נטילה שניה, ולהורדת המים שנגעו בטומאה נטילה שלישית
שאלה: ברכת הגומל לבן קטין שניצל בנס: בני בן 5 וחצי רץ אחרי חבר לתוך חניון אוטובוסים שנעים כל הזמן. בנס לא קרה לו כלום ואימו ואני מאמינים כי השם שמר עליו. האם אני צריך לומר ברכת הגומל עליו? אודה על הדרכה בנדון. האם ניתן לברך הגומל על ידי אביה של אשתי (סבו של הילד)? מקרב לב. מיכאל אריה
תשובה: ברכת ד  ברוך השם שמסר עולמו לשומרים. אין מברכים על נס של קטן, כיון שקטן אין לו דין ואי אפשר להחשיבו "לחייבים טובים". אולם אפשר להודות לקב"ה באמירת נשמת ופרקי הודאה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הדרכה בלימוד: הרב, אני נער בן 15,אני לא כל כך רגיל,התחלתי ללמוד בשנה האחרונה הרבה תורה וכו אבל אף פעם לא למדתי כמו שצריך אמונה הגות. אם אפשר הצעה ממך אילו ספרים כדאי ללמוד בתור התחלה אשמח מאוד
תשובה: ראשית, יישר כוח על זה שאתה לא רגיל, ושאתה מחפש את הדרך המיוחדת שלך בעולמה של תורה. כדי למצוא את ה"שידוך" המתאים לך - נצטרך קצת להתכתב, כדי שנדייק האחד את השני. האם אתה יכול לכתוב מהם הנושאים המעניינים אותך? על מה אתה רוצה ללמוד? אם מדובר ברצון להתחיל באוסף נושאים שונים, מכיוונים שונים, אני ממליץ על הספר "בעין יהודית" של הרב דוד סולומון. נסה לראות האם זה מתאים - ואם לא, אנא חזור. ובהצלחה
שאלה: תהילים: מה מקור המנהג של אמירת תהילים על בסיס יומיומי? האם זה אפיין את כל קהילות ישראל? האם - בדומה להיום - גם נשים וגם גברים קראו תהילים?
תשובה: וברכת ד  יש מספר מנהגים באמירת תהלים. יש על בסיס יום יומי ויש לפי ספרים, כל המנהגים טובים וישרים, ובלבד שיכוון לבו לאביו שבשמים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שם השם לשווא: איך אני מכפרת על אמירת שם השם לשווא בתדירות גבוהה לא בכוונה?
תשובה: וברכת ד  א. יש ללמוד היטב מהו האיסור, בייחוד בדברי הרמב"ם, את צריכה ללמוד אולי עם רב או ת"ח את ההגדרות של נשיאת השם לשוא. לאחר הלימוד אם יתברר לך שאכן היה נשיאת השם לשווא, צריך להתחרט ולקבל על עצמך שאת משתדלת להמנע מכך, וכדאי גם לתת צדקה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: רוצה לשנות שם משפחתי: אני חדשה כאן. שאלתי שאלה ולא רואה אותה ברשימת השאלות שלי. רוצה לשנות את שם משפחתי. עדיין לא מצאתי את החתן ורוצה גם ילדים. רוצה לשפר את מזלי. שם המשפחה שלי סקס שמי עדנה סקס, ילידת א בתשרי, 13.09.1969. בת שרה. הציעו לי לשנות לעדנה זאקס. חשבתי אולי עדנה שיר או עדנה סופר. אם היה חתן זה היה עדיף. אבל אולי לא מגיע המיועד בגלל שם המשפחה הנכחי שלי? רוצה גם ליצור, לכתוב שוב שירים וגם לכתוב ספר על חיי ומרגישה תקועה. אולי שם אחר שמתאים יותר יעזור? רוצה את עזרתכם בהקדם. מראש וערב מבורך! מעדנה
תשובה: וברכת ד  שם משפחה אין לו משמעות, אפשר לבחור כל מה שאת רוצה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מאוד קשה לי כל ענין התפילה: מאוד קשה לי כל עניין התפילה, רוב התפילות שלי לצערי הם ללא כוונה. האם הם לא שוות משהו? או אולי עדיף שלא אתפלל בכלל? אשמח לשמוע את דעת הרב על כך.!
תשובה: אתה במצב הרבה יותר טוב ממה שאתה חושב. המשפט "קשה לי עניין התפילה" מעיד על כך שיש לך צפיה ורצון לתפילה משמעותית. יש בכך יתרון עצום וממנו צריך להתקדם. הצער הכן על כך שהתפילות שלך (כאילו) ללא כוונה - הוא תפילה שבוקעת את כל הרקיעים.  כוונה  זה מושג מאוד מורכב: 1. יש כוונה במחשבה על כל מילה. 2. יש כוונה במחשבה על כל ברכה. 3. יש כוונה בתפילה כולה - להרגיש ברגעים של התפילה קרבה כללית אל ד. אתה מנסה להתחיל מ- 1 מהפרטים, לחשובה על כל מילה. אבל בדור שלנו (כמו בהרבה דברים נוספים) צריך להתחיל מהכלליות, תתחיל מ-3, אל תתעכב במילים, תנסה להביא את עצמך לעמוד נגד ד, להרגיש את קרבת הקב"ה בתפילה. זה אולי נשמע קשה אבל זה לא קשה. יקח זמן אבל במהרה אתה תצליח, כאשר תצליח תאהב את התפילה, תרצה ותשמח להתפלל. בתהליך הדרגתי ארוך מאוד, התפילה שלך תשתפר. לאט לאט תתחיל לחשוב יותר על הברכות ואח"כ לגעת גם במילים. בהצלחה!
שאלה: 5 שאלות: 1.נקלעתי למצב שבו הייתי ברהט ולא ידעתי איך לחזור הביתה (אני גר בלהבים) ואז מישהו הביא לי טרמפ ללהבים, האם אני צריך לברך הגומל? (יש לציין שהייתי ברהט שעות) 2.למה צריך לשמור נגיעה? 3.למה אסור לטוס לחו"ל? 4.אם נגיד מישהו בחו"ל, כול שנייה שהוא שם הוא עושה חטא, או שזה חטא שקורה כשעוברים את הגבול ואז זהו? 5.למה אסור לאכול ולשתות לפני תפילה?
תשובה: 1. אינני חושב שאתה צריך לברך הגומל, אינני חושב שיש שם סכנה כל כך ברורה ומוחשית. 2. הקב"ה התיר את ההנאה המינית מהקשר בין גבר ואשה רק במסגרת נישואין. כך אנו אומרים ב"ברכת האירוסין" (הברכה לפני שהחתן נותן את הטבעת לכלה) "והתיר לנו את הנשואות לנו על ידי חופה וקידושין". "הנאה מינית" יש גם בנגיעה "סתם" לשם "כיף", ובמיוחד זו הבאה בין נער ונערה האוהבים מאד האחד את השני. 3. חכמינו לימדו אותנו כי מותר לצאת לחו"ל רק למילוי שלש מטרות, כאשר לא ניתן למלא אותן בארץ ישראל: פרנסה, לימוד תורה ונישואין. כך גם פסק הרמב"ם. ומעבר לכך: הקב"ה ציווה אותנו מאות מצוות, והן הדרך להתקרב אליו "ולדבקה בו". הרב קוק אומר כי "הנשמה הפנימית של כל המצוות כולן, תלויה היא בארץ ישראל". וניתן להבין מדברי ח במדרש, כי כל ערכן של המצוות הוא רק בארץ ישראל. אז כיצד יכול יהודי המצווה במצוות ורוצה לקיים אותן, לקחת לעצמו "חופשה" מן המצוות, ולקיים אותן בחו"ל, שהוא מקום שערכן איננו ערכן המלא? וברובד עמוק יותר: ארץ ישראל היא "ארץ החיים". רק כאן חייו של יהודי הינם חיים במלוא מובן המילה. 4. היציאה לחו"ל איננה חטא, חס וחלילה, היא מניעת השפעת המצוות על האדם במלוא ערכן. ההפסד הוא, אכן, כל רגע ורגע. 5.אכילה ושתיה לפני התפילה, מראים כי למי שנוהג כך, חשוב יותר מילוי ה"חשק" שלו באוכל ושתיה, יותר מאשר "פגישה" עם הקב"ה לאמירת " ", ולהבעת הבנת מקומי כעבד ה.
שאלה: גירושין: אנחנו נשואים 4 שנים עם ילדה בת 3 ותינוקת בת 3 חודשים. עברנו ב4 שנים האלו המון, בעלי יהיה בקשרים עם בנות אינטרנט, סרטים הכל בלי ידיעתי. כשידעתי את זה הוא טען שכדאי שנתגרש. אני לא רציתי סלחתי לו על הכל (היה קשה) והמשכנו הלאה עברנו עוד כמה קוצים בדרך, והוא טוען כרגע שהוא לא אוהב אותי והוא לא רוצה לנסות לאהוב הוא אומר שהוא סתם יתחתן איתי לא בגלל אהבה רק בגלל שהוא רצה להתחתן כמו כולם. האם אני צריכה להלחם או שארים ידיים. אני מוכנה לעשות הכל כדי לא לפרק השאלה למה גבר מתכוון שהוא אומר אני לא אוהב ואני לא רוצה לנסות.(הוא גם לא מפרנס)
תשובה: ב"ה, שאלה מאוד קשה, אי אפשר להחליט על גירושין בכמה שורות, אשמח לעזור בפלפון 052-7710491 דני ארגמן
שאלה: חיללתי יום כיפור: אני בת 16 ובשנה שעברה הייתה לי נפילה ומשבר באמונה. לא האמנתי והפסקתי לשמו מצוות. התחלתי לחלל שבת לא שמרתי כשרות ואפילו חיללתי יום כיפור.ברוך ה בחצי שנה האחרונה התחזקתי וחזרתי לדרך הישר.קראתי שהעונש על חילול שבת ויום כיפור הוא חמור מאוד "ונכרתה הנפש ההיא מישראל" רציתי לשאול מה הכוונה של העונש? ומה זה אומר לגבי? האם אני אקבל מיטה בידי שמיים?אני לא מפחדת מעונש אני יודעת שהקב"ה אוהב אותנו והעונש רק בא לתקן אבל רציתי לשאול איך העונש מכפר?ובכלל הייתי רוצה להעצים את האמונה שלי אבל אני לא מצליחה.מה אפשר לעשות כדי לחזק אותה?
תשובה: וברכת ד  העונש בתורה לא מגיע כדבר בפני עצמו, הוא מגיע כדי להביא את האדם לידי קרבת ד  בחזרתו מדרכו הרעה. על כן אם אדם עושה תשובה אמיתית והקב"ה מקבלה, גם בעניין כריתויות יש מקום שהקב"ה ימחל ויסלח, ואין אנו יודעים דעת עליון. אבל התשובה צריכה להיות אמיתית על פי הדרכת ח, או אם יש לך מישהו קרוב שמכיר אותך על מנת שיוכל לעזור לך בתשובה. באופן כללי צריך ללמוד הרבה על שכר ועונש, וקרבת ד  אל בריותיו. לצורך זה צריך למצוא מדרשה שתוכלי ללמוד שם את הדברים בצורה בסיסית ועמוקה. בהצלחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דת של אדם מסוים: אני ברוך השם יהודי משני הורי והכל ר, אבל שאלה שעניינה אותי היא מהי דתו של אדם שנולד לאם נוצריה אך אב יהודי? מבחינת היהדות הוא נוצרי, אבל מבחינת הנצרות הוא יהודי, אז מה הוא?
תשובה: ההלכה היא מכוננת המציאות, ולפיכך הוא גוי לכל דבר
שאלה: סידור אדום: האם מותר להתפלל מסידור אדום (כי אדום זה דין), או שעדיף להמנע מכך?
תשובה: וברכת ד  מותר ובלבד שיכוון לתפילה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הוספת מעלית בבניין: בבניין בו אני גרה, בן 4 קומות, רוצים להוסיף מעלית. אני גרה בקומה שלישית ולא איכפת לי שאין מעלית אך רציתי לדעת אם בקומה רביעית ובקומות נוספות מתגוררים חילונים האם מבחינה הלכתית זה ר שאתמוך בזה או שמא עלי להתנגד? כי אז בכל שבת החילונים המתגוררים בבניין יחללו שבת, בעקבות השימוש במעלית. פשוט שואלים כעת כל דייר האם מסכים להוספת מעלית או לא והעניין ההלכתי הוא השיקול העיקרי שלי. אשמח לתשובה בהקדם לפי פסיקת הלכה לפי חומרת הדין. אציין כי מעלית שבת לא רלוונטית, ז"א גם אם במעלית תהיה אפשרות לפיקוד שבת, רוב הדיירים חילונים וככל הנראה זה לא יעבוד.
תשובה: וברכת ד  אפשר לאשר רק אם תותקן מעלית שבת, לפחות לחלק מהזמן בבוקר ובערב, כך שכולם יכולים לנסוע במעלית שבת (אפילו אם לא יעשו כן). לא צריך כל השבת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חרקים בעלי גפן: ברשותי עלי גפן ממולאים שיוצרו בסין ויובאו לארץ ע"י חברת "וילי פוד". על האריזה מופיעה ההשגחה של חוג חתם סופר, "מהדרין" וכן אישור הרה"ר לישראל. רציתי לשאול האם יש התייחסות כלשהי לענין חרקים? ידוע לי שעלי גפן נגועים במיוחד והייתי רוצה לדעת האם מטפלים בעניין זה, ואם כן היאך? ב
תשובה: אנו ממליצים שלא לצרוך עלי גפן ממולאים, ולא משנה מאיזו חברה או הכשר.
שאלה: מתן צדקה וכיבוד הורים: לכבוד הרב. אני תלמידת תיכון שעובדת ומרוויחה ב"ה. אני משתדלת לתת מעשר, וכן צדקה לכבוד השבת ועוד ועוד. ואני רוצה להגיד שאני באמת אוהבת את המצווה החשובה הזו כי ב"ה יש לי כסף וזה נותן לי הרבה סיפוק! אמא שלי די מפקחת על הכסף שלי (מסיבות לא ברורות. כי היא אומרת שהוא פשוט "הולך לאיבוד", אבל אני יודעת בדיוק לאן הוא הולך. ונראה לי גם היא) אבל היא לא כ"כ מרוצה שהכסף שאני מרוויחה "נעלם". בקיצור- אני לא יודעת מה יותר חשוב- מצוות הצדקה או כיבוד ההורים? אשמח אם השאלה לא תפורסם ברבים. נ.ב. האם היה עדיף שאשאל את השאלה הזו את רב האולפנא שלי? - - העדפתי לשאול כאן כי כאן זה אנונימי ויותר נח לי, וגם נראה לי שזה לא שאלה הלכתית נטו (אז יש עם זה פחות בעיה), לא?
תשובה: ההלכה דורשת להפריש צדקה ודורשת גם לכבד הורים. ההלכה פותרת שאלה כמו שלך בקלות רבה. תקפידי לנהוג לפי ההלכה, כך גם תסבירי לאמך - שאת מפרישה על פי ההלכה ולא יותר. אני בטוח שבתנאים כאלה לאמך לא תהיה התנגדות. כל תרומות הצדקה שלך, לא יחרגו ממעשר כספים. גם לכבוד שבת וגם כל מה שהוא  עוד ועוד, הכל ביחד יהיה עשירית מההכנסות, לא יותר. כך תנהגי, כך תסבירי לאמך - כך תקיימי את תורת ישראל על כל מצוותיה.
שאלה: עזרה דחופה: מאודדדדדד דחוףףףף שאלתי כבר ואינני יודעת אם השאלה נקלטה. לכן שוב מתיעצת. הכרתי בחור לפני כחודש וחצי. לכאורה נראה שיש בינינו זרימה, ראש מתאים, דת, השקפה וכו. אני בהתלבטות מאוד מאוד גדולה אם להמשיך את הקשר בגלל בעיה שנראית ומתגלה בעיני כשתלטנות. כמה פעמים היו בינינו אי הבנות לגבי דברים מסויימים והתגובה שלו הביאה אותי לחשוב שאולי הבנאד תוקפני, שתלטן ושובניסטי. לדוגמא: ערב אחד יצאתי עם אחותי לקניות. (ידעתי מלכתחילה שאני לא יוצאת איתו לדייט באותו ערב) ותוך כדי שיחה בערב שסיפרתי לו שאני יוצאת בערב עם אחותי שאל למה לא אמרתי לו ולמה לא יידעתי אותו לפני. כששאלתי מה העניין? אמר ואם רציתי לבוא להפתיע אותך בביקור? ז"א בא אלי בטענות שעשיתי משהו לא ר. המקרה חזר על עצמו כבר פעמיים. והוא ממש היה על סף שגעון. אני לא יודעת להבדיל האם הוא התנהג כך מהסיבה שאני מעניינת אותו ושחשוב לו לדעת מה עושה או שזה כמו שפירטתי מקודם, בעיית שתלטנות ותוקפנות. הייעוץ מאוד חשוב לי בהקדם. מראש!
תשובה: ב"ה, על פניו זו התנהגות לא תקינה אם זה חזר על עצמן מספר פעמים, אשמח לעזור בפלפון 052-7710491 דני ארגמן
שאלה: אזור מגורים וכוכבים: לכבוד הרב, 1. האם יש קשר בין מזל אצטרולוגי של אדם לבין היכולת שלו לקבל את הימצאות הבורא והיכנעות אליו? 2. בנוגע לבחירת אזור מגורים, מגורים באזור חילוני הם כתחושת שליחות לאדם הדתי אך הסכנות הטמונות בכך ייתכן כי גדולות מהתועלת שאולי תצמח מנוכחותך. האם יש להעדיף מגורים באזור דתי כשיש ילדים קטנים שנאלצים לחוות ברמה היום יומית את הבדלי התרבות? ושבת
תשובה: הרמב"ם קובע באופן נחרץ שיש לאדם בחירה חופשית ושום עקרון אסטרולוגי לא יכול לבטל את הבחירה של האדם. לכן לא יתכן שיהיה למישהו מזל שימנע ממנו להאמין בד  ולירא ממנו. מי שמרגיש רתיעה פנימית וחשש ממגורים באזור חילוני - זו ההוכחה שמגורים כאלה לא נכונים עבורו ועליו להתגורר באזור דתי.
שאלה: גניבה לפני שנים רבות: כבוד הרב לפני הרבה שנים בעודי חייל בשירות סדיר, שירת עימי לתקופה של מספר ימים חייל מיחידה אחרת. גנבתי מאותו חייל פריט אישי יחודי שערכו הממוני אינו רב, אך אני בטוח כיום שגרמתי לעוגמת נפש גדולה לאותו בחור. איני יודע שמו או מאיזו יחידה היה, ואין לי שום דרך לאתרו כיום. הפריט עצמו נגנב ממני לאחר זמן קצר ולא ניתן להשיג פריט דומה. הנושא מטריד אותי רבות כיום למרות שכבר העברתי לצורך הרבים ממון מעבר לערכו של הסכום, ואני משתדל מאוד לא להכשל בעבירות. מה ניתן לעשות? ב
תשובה: יישר כוח על מה שאתה מבקש לעשות. מה שניתן לעשות - עושים, ומה שלא ניתן לעשות - לא עושים. את מה שניתן לעשות - עשית. נראה לי כי לחתימת התיקון הדבר הנכון לעשות הוא לקבל על עצמך משהו מעט חריג בתחום הרגישות לממון חבירו, ואז להוציא את הנושא מהראש, ולבנות את חייך בשמחה, "וסר עוונך וחטאתך תכופר". והרבה שמחה
שאלה: כיבוד הורים או התנדבות: הרב. הורי חוזרים בעוד מספר ימים מחו"ל לאחר כשבוע וחצי ששהו שם. בבית ספרי, ישנו נוהג ללכת מידי שבוע ביום. להתנדב ולעזור לתלמידים בבי"ס יסודי בלימוד והכנת שיעורי הבית שלהם. מוטב לציין, שאני מדריך בסניף בני עקיבא ומתנדב פעם בשבוע בבי"ח., כך שההתנדבות בבי"ס אינה התנדבותי היחידה. הורי, אמורים לחזור לארץ ביום. בבוקר (בזמן ההתנדבות בבי"ס). מה עלי לעשות? האם עלי להישאר בבית ולראותם לאחר זמן רב שלא ראיתי אותם (ושכמובן מאוד מתגעגעים אחד לשני), ולקיים את מצוות כיבוד הורים, או שמא עלי לוותר על כך, ללכת להתנדבות בבית הספר, ושהורי יחכו לי עד אחה"צ (מה שכמובן יצער את הוריי)? יש לציין כי אם אני לא הולך להתנדבות, יהיה מי שיחליף אותי. מראש,
תשובה: כלל גדול בענייני התנגשות בין שני דברים חשובים הוא שאנו צריכים דווקא להימנע מלהכריע בין השניים, ולבחון קודם כל האם יש דרך לעשות את שניהם בצורה האופטימלית ביותר. האם אני מבין נכון מדבריך כי יש דרך כזו? לאמור: אכן לכבד את הוריך, למצוא מחליף להתנדבות ביום חמישי, ולקבל על עצמך לעשות משהו התנדבותי בזמן אחר (בחופש?) כדי "להשלים את החסר"? אם יש דרך כזו - נראה לי כי זו הדרך הטובה ביותר שניתן ללכת בה. מתאים?
שאלה: שבת: רציתי לדעת,האם לאחר הדלקת הנרות בשישי ערב, אני יכולה לעזור לאימי בהכנת הסלטים? (למשל כרוב שהושרה במים לפני כניסת שבת, ולאחר הדלקת הנרות אימי חותכת אותו לסלט), ועוד שאלה, הבנתי שאסור להשתמש בפומפיה בשבת. אנחנו משפחה דתיה ממוצא תימני, ובבוקר שבת אימי תמיד מרסקת עגבניות בפומפיה לצורך רסק עגבניות עם המאכלים של העדה התימנית. האם היא עושה נכון? ושבת
תשובה: א. הדלקת נרות נחשבת כקבלת שבת, ומרגע ההדלקה יש לשמור את כל דיני השבת. אמנם בהכנת סלט אין איסור בשבת. מותר לחתוך ירקות לסלט בסמוך לסעודה ונהגו לחתוך בחתיכות קצת גדולות מהרגיל בחול, וכך אין שום חשש. וגם החותך בחתיכות קטנות אם הוא סמוך לסעודה אין בזה איסור. ב. אסור לרסק עגבניות בשבת בפומפיה, אלא צריך להכין את הרסק ביום שישי ולשמור במקרר לשבת.
שאלה: בעבודה בוחנים אותי כי אני דתי: אם אדם מרגיש שיש עליו מצד החברה בעבודה, פוקוס גדול מהמקובל -האם מבחינה רעיונית הלכתית -יש משהו לעשות??
תשובה: כאנשים דתיים יש לנו אחריות על קידוש ד  בכל צעדנו, בין אם נרצה או לא נרצה. זו עובדה שהסביבה החילונית (וגם הדתית) בוחנת אותנו בהקפדה גדולה יותר. אין לנו ברירה אלא להבין זאת ולהתכבד! בכך. במה דברים אמורים - כל עוד איננו נפגעים מכך. אבל אם בגלל דתיותנו פוגעים, משפילים, מפלים אותנו לרעה וכד  אלו דברים שאין להם כל הצדקה וצריך להאבק בהם בכל דרך.